पाएं अपने शहर की ताज़ा ख़बरें और फ्री ई-पेपरडाउनलोड करें
ब्लाॅक माहिलपुर के गांव ढाडा कलां के गुरुद्वारा साहिब में एक व्यक्ति ने श्री गुरु ग्रंथ साहिब की बेअदबी कर अंग फाड़ दिए। पुलिस ने सीसीटीवी कैमरे की फुटेज से पहचान कर कथित आरोपी को गिरफ्तार कर मामला दर्ज किया है। उसके परिवार के सदस्यों के मुताबिक वह मानसिक तौर पर परेशान है। उसका एक निजी अस्पताल से उपचार चल रहा है।
गुरद्वारा साहिब के सेवादार अवतार सिंह ने पुलिस को दी शिकायत में कहा कि वह वीरवार शाम 6 बजे के करीब गुरुद्वारा साहिब में नितनेम एवं जरूरी काम कर घर चला गया। उसने बताया कि उसने रात के समय वापस गुरद्वारा साहिब आ कर देखा कि किसी व्यक्ति ने श्री गुरु ग्रंथ साहिब के स्वरुप से रुमाला साहिब उतारकर नीचे फेंका था और श्री गुरु ग्रंथ साहिब जी के कुछ अंग फाड़े हुए थे।
उसने इस बारे कमेटी मेंबर गुरमेल सिंह, प्रेम चंद एवं हरजिंदर सिंह समेत अन्य लोगों से सपंर्क किया। उन्होंने गुरुद्वारा साहिब पहुंचकर थाना पुलिस माहिलपुर को सूचित किया। पुलिस ने सीसीटीवी कैमरे की फुटेज खंगालने के बाद कथित आरोपी पलविंदर की पहचान कर उसे गिरफ्तार कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn